Ted Shawn

Ted Shawn (kodanikunimega Edwin Myers Shawn; 21. oktoober 1891 Kansas, MissouriBirth data: Astrodatabank – 9. jaanuar 1972) oli tantsija, üks esimesi märkimisväärseid Ameerika moderntantsu pioneere. 

Ta asutas koos oma eksabikaasa Ruth St Denisega ettevõtte Denishawn ja oli ka ettevõtte Ted Shawn and His Man Dancers rajaja. Innovaatiliste ideedega maskuliinsest liikumisest oli ta oma aja üks mõjukamaid koreograafe ja tantsijaid. Ta oli ka Massachusettsis korraldatava Jacob’s Pillow Dance Festivali looja. Panuse eest Taani Kuningliku Balletiteatri arendamisse lõi Taani kuningas ta rüütliks. "Ted Shawn". Jacob's Pillow Dance, jacobspillow.org. Retrieved 28 July 2013.

 Ted Shawn ja Denishawni loomine 
Noorpõlves plaanis Ted Shawn saada usuvabaduse ministriks ning õppis ta Denveri ülikoolis. Ülikoolis käies sai ta 19-aastaselt difteeria, mis põhjustas talle ajutise halvatuse puusast allapoole. Taastusravi ajal puutus Shawn esimest korda kokku tantsuga ning hakkas seda endise Metropolitan Opera tantsija Hazel Wallacki juhendamisel õppima 1910. aastal. 1912. aastal kolis Shawn Los Angelesse, kus temast sai võistlustantsu trupi liige.
Alles pärast New Yorki kolimist 1914. aastal ja tutvumist Ruth St Denisega mõistis Shawn oma tõelist potentsiaali artistina. Nad abiellusid 2 kuud pärast tutvumist 13. augustil 1914. Schlundt 1998, lk 583 St Denis ei olnud Shawnile ainult partner, vaid ka väga väärtuslik loominguline väljund. Mõlemad kunstnikud/artistid uskusid, et tants kui kunstivorm integreerub igapäevaellu. Nende mõlema ühine kunstiline visioon ja Shawni majanduslikud teadmised viisid paari esimese Denishawni kooli avamiseni Los Angeleses Californias 1915. aastal, eesmärgiga sulatada tantsuga kokku keha, mõistus ja hing.
Märkimisväärsete esinemiste hulka, mille koreograafia on teinud Shawn, kuuluvad „Invocation to the Thunderbird" (1917), soolotants Danse Americaine, mis on esitatud Charles Weidman poolt (1923). Lisaks Julnar of the Sea, Xochitl esitatud Martha Graham poolt (1920) ja Les Mysteres Dionysiaques. Schlundt 1998, lk 585 Peale Weidmani ja Grahami aitamise oli Denishawni koolis õpilaseks ka Doris Humphrey.

 Stiil ja tehnika 
Shawn ja Ruth St. Denis rajasid koos eklektilise tantsustiili, kus liideti ballett (tantsitakse ilma kingadeta) ja liikumine, mis keskendus vähem jäikusele ja rohkem ülakeha vabastamisele. St. Denisi peamiselt idapoolsetele mõjutustele tõi Shawn lisaks Põhja-Aafrika, Hispaania, Ameerika ja Amerindia mõjutusi.

 „Ted Shawn and His Men Dancers“ 
„Ma usun, et tants annab edasi mehe sügavaimad, kõrgeimad ja kõige tõelisemad hingelised mõtted ja tunded palju paremini kui sõnad, öeldult või kirjutatult.“ – Ted Shawn. Nolan, Cynthia (1994). Outback and Beyond. Sydney: Angus & Robertson. lk 50, 51.
Abielu probleemide Ruth St Denise ja Ted Shawni vahel ning ka finantsraskuste tõttu suleti Denishawn 1930. aastate alguses. Vaatamata kõigele, jätkas Shawn oma plaaniga moodustada ainult meestest koosnev tantsutrupp, kuhu ta kaasas sportlasi, keda ta oli õpetanud Massachusettsi osariigi Springfieldi kolledžis. Shawni eesmärk selle grupi loomisel oli võidelda meestantsijate aktsepteerimisega Ameerikas ja tuua sellele kunstiliigile teadlikkust läbi mehe vaatenurga. The International Encyclopedia of Dance. oxfordreference.com: Oxford University Press. 1998. ISBN 9780195173697.
„Ted Shawn and His Men Dancers“ grupp asus algselt farmis, mis Shawn oli endale oma kodulinna lähedale ostnud. See asus Lees, Massachusettsis. 14. juulil 1933, „Ted Shawn and His Men Dancers“ grupp esines esimest korda Shawni farmis, mida hiljemalt tähistatakse kui Jacob´s Pillow Dance Festivali. Shawn lõi mõned selle aja kohta uuenduslikud ja vastuolulised koreograafiad just selle tantsugrupiga. Nendeks olid "Ponca Indian Dance", "Sinhalse Devil Dance", "Maori War Haka", "Hopi Indian Eagle Dance", "Dyak Spear Dances", and "Kinetic Molpai". Läbi nende loovate tööde näitas Shawn sportlikku ja maskuliinset liikumist, mis sai peagi populaarseks. Trupp esines Ameerika Ühendriikides ja Kanadas, rohkem kui 750. linnas. Lisaks olid nad rahvusvaheliselt edukad Londonis ja Havanal. „Ted Shawn and His Men Dancers“ lõpetas 31. augustil 1940 kojunaasmise esinemisega Jacob's Pillow'l.
Grupi tegutsemise aastate jooksul suurenes Shawni armastus suhete vastu, mis mehed oma tantsudes lõid. Hiljem tõlgendus see armastuseks tema enda ja ühe tantsugrupi liikme Barton Mumaw (1912–2001) vahel. See kestis 1931–1948. Üks esitantsijaid, Barton Mumaw, kerkis esile tantsutööstuses kui „Ameerika Nijinsky“. Shawniga koos olles alustas Mumaw suhet trupi lavajuhi John Christianiga. Mumaw tutvustas Shawni Christianile. Hiljem oli Shawn suhtes John Christianiga, kellega ta oli koos 1949. aastast kuni tema surmani, aastal 1972. Foulkes 2002, lk 85–86

 Jacob’s Pillow 
Uue tantsuasutusega loodi Jacob's Pillow: tantsukool, pelgupaik ja teater. Asutused korraldasid ka teepidusid, millest aegamööda arenes Jacob´s Pillow Dance Festival. Foulkes 2002, lk 84–85 Cohen-Stratyner, Barbara N. (1982). Biographical Dictionary of Dance. New York: Schirmer Books, lk 811. Umbes samal ajal rajas Shawn ka The School of Dance for Men-i (Tantsukool meestele), mis aitas edendada meeste tantsimist kolledžites üle riigi. 
Shawn andis tunde Jacob´s Pillows vaid kuid enne oma surma, kui ta oli 80aastane. Benbow-Niemer 1998, lk 716 1965. aastal, sai Shawn kultuuripärandi auhinna National Dance Association. Shawni viimane esinemine oli Ted Shawni teatris Jacob´s Pillows etteastes nimega Siddhas of the Upper Air, kus ta kohtus uuesti St. Denisega.
Saratoga Springs on nüüd koduks National Museum of Dance'ile, Ameerika Ühendriikide ainuke muuseum, mis on pühendatud professionaalsele tantsule. Shawn lisati Mr. & Mrs. Cornelius Vanderbilt Whitney Hall of Fame'i 1987. aastal.

 Teosed 
Ted Shawn on kirjutanud ja avaldanud üheksa raamatut, mis on suunatud modernse tantsu sihtasutustele: Kassing, Gayle. History of dance: an interactive arts approach, lk 187–9.
 1920 – Ruth St. Denis: Pioneer and Prophet
 1926 – The American Ballet
 1929 – Gods Who Dance
 1935 – Fundamentals of a Dance Education
 1940 – Dance We Must
 1944 – How Beautiful Upon the Mountain
 1954 – Every Little Movement: a Book About Francois Delsarte
 1959 – Thirty-three Years of American Dance
 1960 – One Thousand and One Night Stands (autobiograafia, koos Gray Poole'iga)

 Pärand 
1940. aastate kinkis Shawn oma teosed Museum of Modern Artile. Muuseum andis tööd veel Shawni elu ajal edasi New York Public Library of the Performing Arts´ile ja Jacob´s Pillow arhiivile. Tantsija Adam Weinert nägi seda kui MoMa (Museum of Modern Art). reeglite rikkumist. Nende arvates ei tohiks müüa ega anda ära ühtegi artisti tööd tema eluajal ning asutas The Reaccession of Ted Shawn-i. See oli digitaalne, argumenteeritud Shawni tööde näituse MoMAs. Weinert, Adam. "The Reaccession of Ted Shawn". Retrieved September 9, 2014. Scherr, Apollinaire (August 19, 2014). "Downtown Dance Festival, Wagner Park, Lower Manhattan, New York". Financial Times. Retrieved September 9, 2014.

 Viited 

Kategooria:Ameerika Ühendriikide tantsijad
Kategooria:Sündinud 1891
Kategooria:Surnud 1972